EkBass/fiwiki-20250220-pages-articles huggingface dataset:
Nicaragua kesäolympialaisissa 1996

Nicaragua osallistui Atlantan vuoden 1996 kesäolympialaisiin 26 urheilijan joukkueella 5 eri lajissa. Maa ei saavuttanut kisoissa mitaleita. Nicaraguan lipunkantajana avajaisissa toimi ampuja Walter Martínez. == Lähteet == Kesäolympialaisissa 1996 Luokka:Valtiot kesäolympialaisissa 1996
Lempira (departementti)

Lempira on departementti Hondurasin lounaisosassa sisämaassa. Etelästä se rajoittuu El Salvadoriin. Departementin pinta-ala on 4 228 neliökilometriä ja väkiluku 321 179 asukasta (VL2013). Aluehallinnon toisella tasolla Lempiran departementti jakautuu 28 kuntaan (municipalities). Hallinnollisena keskuksena toimii Gracias (12 697 as., 2013). Lempiran departementti on perustettu vuonna 1825. Sitä ennen departementin alue oli osa Hondurasiin vuonna 1536 perustettua Graciasin territoriota. Departementin nimi muistuttaa samannimisestä alkuperäiskansan sankarista. Alueen inhimillisen kehityksen indeksin (HDI) arvo on Hondurasin alhaisin 0,547 (2022), mikä tarkoittaa matalaa arvoa. Alueen tärkeimpiä maataloustuotteita ovat maissi, kahvi, pavut, sokeriruoko, durra sekä kotieläintuotannon antimet. Iglesia de la Merced (288008760).jpg|Mercedin kirkko Graciasissa. == Lähteet == == Aiheesta muualla == Luokka:Hondurasin departementit
Aktiiviomistajat

Aktiiviomistajat on suomalaisista yrittäjistä koostuva löyhä sijoittajaryhmä, jonka jäsenet ovat järjestelleet 2000-luvulla useita yhtiöitä Helsingin pörssiin niin kutsutuilla käänteisillä listautumisilla. Käänteisissä listautumisissa ongelmiin ajautunut pörssiyhtiö toteuttaa järjestelyn, jossa käytännössä toinen yhtiö ostaa ongelmayhtiön pörssipaikan itselleen. Aktiiviomistajissa on 10–20 jäsentä, joista julkisuudessa ryhmän jäseninä ovat esiintyneet ainakin Markku Kankaala, Martti Haapala, Aarne Simula ja Samuli Koskela. Pääosa ryhmän jäsenistä on pohjoispohjalaisia yrittäjiä. == Yritysjärjestelyjä, joissa Aktiiviomistajat ovat olleet mukana == * Ruukki Group: tuotiin pörssiin A Companyn paikalle 2000-luvun alussa * Enersense: tuotiin pörssiin Empowerin paikalle * Nyab: tuotiin pörssiin Privanetin paikalle * Wetteri: autokauppa, joka tuotiin pörssiin Sopranon paikalle * Summa Defence: puolustusteollisuusyritys, jolle Aktiiviomistajat on kertonut suunnittelevansa pörssilistaamista * Sunborn Holding: laivahotelliyhtiö, jota ollaan tuomassa pörssiin Rush Factoryn paikalle == Aiheesta muualla == * Verkkosivut Aktiiviomistajat == Lähteet == Luokka:Suomalaiset elinkeinoelämän vaikuttajat
Choluteca

Choluteca on kunta ja aluekeskuskaupunki Hondurasin eteläosan kuumalla alankoseudulla, Cholutecan departementissa, Cholutecajoen varrella. Kaupungin väkiluku oli 86 179 (VL2013). Cholutecan nimi oli aiemmin Villa de Jerez de Choluteca. Siirtomaa-ajan arkkitehtuuri on säilynyt hyvin; kantakaupungista voi löytää monia tämän aikakauden rakennuksia. Choluteca on Hondurasin ainoa suurempi kaupunki, joka sijaitsee Pan-Amerikan valtatien varrella. Pan- Amerikan valtatie tarjoaa liikenneväylän naapurimaihin. Lännessä El Salvadorin rajalle El Amatilloon on 91 kilometriä, ja matkaa voi jatkaa San Salvadoriin. Kaakossa Nicaraguan rajalle Guasauleen on 44 kilometriä ja idässä El Espinoon 65 km. Tyynimeri sijaitsee lyhyen matkan päässä. Läheinen, noin 30 kilometriä lännessä sijaitseva San Lorenzo on Hondurasin tärkein Tyynenmeren puoleinen satamakaupunki. Ilmastollisesti Choluteca kuuluu trooppiseen savanni-ilmastoon (Aw). Lämmintä on ympäri vuoden: kuukausitasolla keskilämpötila vaihtenee noin 26-30 Celsius-asteessa. Vuoden keskilämpötila on 28,1 °C. Vuotuinen sademäärä yltää keskimäärin 2065 millimetriin. Sateisimmat kuukaudet ajoittuvat touko- lokakuulle. Joulu-maaliskuussa on puolestaan kuivaa, vähäsateista. Choluteca building vintage style.JPG|Katunäkymä kaupungista. Puente Choluteca Bridge.jpg|Silta Cholutecajoen yli. == Lähteet == == Aiheesta muualla == Luokka:Hondurasin kaupungit
Kallion tietokonemuseo

Kallion tietokonemuseo on toiminnallinen tietokonemuseo, joka on erikoistunut 1970-1980-luvun tietokonekulttuuriin tuomalla aikansa tietotekniikkaa, ohjelmistoja, pelejä sekä myös mainontaa ja äänimaisemaa yleisön koettavaksi. Museossa voi tutkia aikakautensa tietotekniikkaa ja ohjelmistoja, kuka tahansa voi mennä tutkimaan ja kokemaan aikansa tietokonekulttuuria. Museossa esillä olevaa näyttelykokoonpanoa vaihdetaan kerran kuukaudessa, jotta mahdollisimman moni laite pääsee esille ja yleisön käyttöön. Museo toimii yksityisellä rahoituksella, eikä museo ole julkisen rahoituksen piirissä. Museon toimintaa pyöritetään lahjoituksilla, pääsylipputuloilla sekä yksityistilaisuuksien järjestämisellä. Museon erikoispiirteenä on Museopäivä, jolloin Kallion tietokonemuseota voi varata arkipäivisin yksityiskäyttöön. Kallion tietokonemuseon ensimmäinen näyttely on Suomea vuodesta 2022 kiertänyt I love 8-bit -tietokonenäyttely. Kallion tietokonemuseo sijaitsee Helsingissä osoitteessa Alppikatu 17 ja se on yleisölle avoinna pääsääntöisesti lauantaisin 10-15 ja arkisin yksityistilaisuuksien järjestäjille. Kallion tietokonemuseo on aloittanut toimintansa 9.12.2024 ja ensimmäinen yleisönäyttely järjestettiin 14.12.2024. == Lähteet == Luokka:Helsingin museot Luokka:Kallio
Mihály Szilágyi

Mihály Szilágyi (k. 1461) oli Unkarin valtionhoitaja ja Kroatian, Slavonian ja Dalmatian baani. Mihály Szilágyi kuului Horogszegin Szilágyi-sukuun. Hän oli Bácsin ispaanin László Szilágyin ja Katalin Bellyénin poika, ja toimi Unkarin kuningaskunnan valtionhoitajana sisarenpoikansa Matias Corvinuksen ollessa alaikäinen. Sotiessaan armeijan ylipäällikkönä turkkilaisia vastaan yhdessä Miklós Újlakin kanssa hän joutui vangiksi ja mestattiin Konstantinopolissa sulttaani Mehmedin käskystä. Hänen avioliittonsa paroni István Báthoryn tyttären Margit Báthoryn kanssa jäi lapsettomaksi.Szilágyi de Horogszeg family genealogy.euweb.czBLKÖ:Szilágyi, Michaelhttps://www.deutsche- biographie.de/sfz63028.html ==Lähteet== Luokka:Kroatian baanit Luokka:Unkarilaiset sotilaat Luokka:Syntymävuosi puuttuu Luokka:Vuonna 1461 kuolleet
Johannes Mikander

Johannes Mikander (24. kesäkuuta 1891 Turku – 11. toukokuuta 1955 Helsinki) oli suomalainen kirjapainoalan yritysjohtaja. Mikanderin vanhemmat olivat rovasti Hilarius Albin Ferdinand Mikander ja Elvira Hamberg ja puoliso vuodesta 1817 Anna Lisa Hägg. Mikander tuli ylioppilaaksi 1909 ja valmistui filosofian kandidaatiksi 1915 ja maisteriksi 1919. Mikander oli Frenckellin kirjapainon toimitusjohtaja 1917–1919, Turun kirjapaino- ja sanomalehti Oy:n johtaja 1919–1926, Hufvudstadsbladets förlags och tryckeri Ab:n apulaisjohtaja 1926–1929 ja toimitusjohtaja 1930–1946, Hufvudstadsbladets förlags Ab:n ja Hufvudstadsbladets tryckeri Ab:n toimitusjohtaja 1946–1949 ja johtokunnan varapuheenjohtaja 1949–1955. Oy Tilgmann Ab:n toimitusjohtaja Mikander oli 1951–1953. Hänellä oli myös useita oman alansa ja muita luottamustehtäviä, mukaan lukien Turun kaupunginvaltuustoon jäsenyys 1923–1926. (ei-vapaa) == Lähteet == Luokka: Suomalaiset yritysjohtajat Luokka:Turun kaupunginvaltuutetut Luokka:Vuonna 1891 syntyneet Luokka:Vuonna 1955 kuolleet
Granada (täsmennyssivu)

Granada voi tarkoittaa seuraavia: * Granada, kaupunki Espanjassa * Granada, Espanjan maakunta * Granadan kuningaskunta, muslimien hallitsema valtakunta Pyreneitten niemimaalla 1238–1492 * Granada, kaupunki Nicaraguassa * Granada, Nicaraguan departementti * Ford Granada, Fordin automalli * Granada TV, entinen brittiläinen televisioyhtiö. == Katso myös == * Uusi-Granada, Espanjan entinen siirtomaa Etelä-Amerikan pohjoisosassa.
Karimaan hautaröykkiöt

Karimaan pronssikautiset hautaröykkiöt sijaitsevat Söörmarkun kylässä nykyään Poriin kuuluvassa Noormarkussa. Muinaisjäännösten levintä seurailee pronssikauden aikaista meren rantaviivaa. Alueen kaakkoispuolella Karimaan 1. ja 2. ryhmässä hautaröykkiöitä on entisten merenlahtien alueilla yksittäin tai pienissä ryhmissä, kun taas luoteispäässä Karimaan 3. ryhmässä on suuria kalmistoja, joissa on kymmenittäin pieniä röykkiöitä tai latomuksia. Ajoitetut röykkiöt ovat viimeisiltä vuosisadoilta ennen ajanlaskun alkua, runsaan 2000 vuoden takaa. Maankohoamisesta johtuen hautaröykkiöitä on löydetty muun muassa pelloilta. == Lähteet == Luokka:Noormarkku Luokka:Satakunnan historia Luokka:Suomen muinaisjäännökset
Zac Jones

Zac Jones (s. 18. lokakuuta 2000 Richmond, Virginia, Yhdysvallat) yhdysvaltalainen jääkiekkoilija. Hänen pelipaikkansa on puolustaja ja hän laukoo vasemmalta. Jones edustaa NHL-joukkue New York Rangersia. Ennen NHL- uraansa Jones pelasi University of Massachusetts Amherst -yliopiston joukkueessa. New York Rangers varasi hänet kolmannella kierroksella 68. varausvuorolla vuoden 2019 NHL:n varaustilaisuudessa. Jones on pelannut 91 NHL:n runkosarjan ottelua. Näissä otteluissa hän on tehnyt neljä maalia ja 21 syöttöä eli yhteensä 25 tehopistettä. Uran tilastot päivitetty 14. joulukuuta 2024. == Lähteet == Luokka:Yhdysvaltalaiset jääkiekkoilijat Luokka:New York Rangersin pelaajat Luokka:New York Rangersin varaamat pelaajat Luokka:Vuonna 2000 syntyneet Luokka:Elävät henkilöt
San Francisco FC

San Francisco FC on vuonna 1971 perustettu jalkapalloseura La Chorreran kaupungista Panamasta. Sen edustusjoukkue pelaa Panaman pääsarjassa. Se on voittanut liigamestaruuden yhdeksän kertaa, vuosina 1995, 1996, 2005 (Clausura), 2006 (Apertura), 2007 (Clausura), 2008 (Apertura), 2009 (Apertura), 2011 (Clausura) ja 2014 (Apertura). == Lähteet == Luokka:Panamalaiset jalkapalloseurat Luokka:Vuonna 1971 perustetut urheiluseurat
Club Deportivo Plaza Amador

Club Deportivo Plaza Amador on vuonna 1955 perustettu jalkapalloseura Panama Cityn kaupungista Panamasta. Sen edustusjoukkue pelaa Panaman pääsarjassa. Se on voittanut liigamestaruuden seitsemän kertaa, vuosina 1988, 1990, 1992, 2002 (Clausura), 2005 (Apertura), 2016 (Clausura) ja 2021 (Apertura). == Lähteet == Luokka:Panamalaiset jalkapalloseurat Luokka:Vuonna 1955 perustetut urheiluseurat
Club Atlético Independiente de la Chorrera

Club Atlético Independiente de la Chorrera on vuonna 1982 perustettu jalkapalloseura La Chorreran kaupungista Panamasta. Sen edustusjoukkue pelaa Panaman pääsarjassa. Se on voittanut liigamestaruuden seitsemän kertaa, vuosina 2018 (Clausura), 2019 (Clausura), 2020 (Clausura), 2022 (Clausura), 2023 (Apertura), 2023 (Clausura) ja 2024 (Clausura). == Lähteet == Luokka:Panamalaiset jalkapalloseurat Luokka:Vuonna 1982 perustetut urheiluseurat
Oiva Rapeli

Oiva Rapeli (21. heinäkuuta 1905 Johannes – 11. joulukuuta 1934 Helsinki) oli suomalainen bassobaritonilaulutaiteilija.Kuolleita, Aamulehti, 13.12.1934, nro 336, s. 4, Kansalliskirjaston digitaaliset aineistot. Viitattu 14.12.2024Oiva Rapeli, Suomen musiikkilehti, 01.12.1934, nro 10, s. 18, Kansalliskirjaston digitaaliset aineistot. Viitattu 14.12.2024 Oiva Rapeli kävi koulunsa Viipurissa. Myöhemmin hän kävi metodistiseminaarin kurssin, valmistuen papiksi. Hän ei kuitenkaan vihityttänyt itseänsä papiksi, koska oli päättänyt siirtyä kokonaan laulajauralle. Hän opiskeli musiikkia Viipurin Musiikkikoulussa ja toimi samaan aikaan Viipurissa sijainneessa Toukolan settlementissä kerhonjohtajana. Suomessa Rapeli oli Heikki Klemetin oppilaana. Rapeli teki myös lauluopintomatkan Saksaan Ja Itävaltaan ja syksyllä 1934 hän oli aikeissa lähteä yleisten rahastojen stipendiaattina uudelle opintomatkalle Italiaan. Rapeli oli useita vuosia säännöllisesti Suomen Laulun bassosolistina laulukunnan messu- ja oratoriokonserteissa. Hän piti joitain omia konsertteja ja esiintyi myös ulkomaisissa radioissa. Viipurin kuulumisia, Kotimaa, 18.12.1934, nro 97, s. 9, Kansalliskirjaston digitaaliset aineistot. Viitattu 14.12.2024 Oiva Rapeli kuoli 29-vuotiaana syöpään joulukuussa 1934. Hänen piti suorittaa soolotehtävä Mozartin Requiemissa 26. marraskuuta, mutta muutamaa päivää aikaisemmin hän ilmoitti lääkärin määränneen hänet lepoon. Rapelin hautajaiset olivat 16. joulukuuta 1934 Viipurin tuomiokirkossa ja hänet haudattiin Ristimäen hautausmaalle. == Lähteet == Luokka:Suomalaiset bassot Luokka:Vuonna 1905 syntyneet Luokka:Vuonna 1934 kuolleet
Eetu Koivunen

Eetu Koivunen (s. 21. heinäkuuta 2004 Vaasa) on suomalainen jääkiekkopuolustaja, joka edustaa SM-liigajoukkue Vaasan Sportia. == Ura == Koivunen on Vaasan Sportin kasvatti. Hän siirtyi vain 15-vuotiaana yhdessä pikkuveljensä pikkuveljensä Waltterin kanssa Turun Palloseuraan kaudeksi 2019–2020. Eetu Koivunen siirtyi seuran C-nuoriin. Kaudella 2021–2022 hän nousi TPS:n U18-joukkueen kapteeniksi. Koivunen oli TPS:n tehokkain puolustaja tehoilla 7+9=16. Kaudella 2022–2023 hän pelasi vain 17 ottelua seuran U20-joukkueessa, mutta Koivunen voitti kauden päätteeksi U20 SM-pronssia. Kaudella 2023–2024 hän oli seitsemällä osumallaan TPS:n eniten maaleja tehnyt puolustaja. Hän voitti kauden päätteeksi U20 SM-hopeaa. Kesällä 2024 Koivunen nousi TPS:n SM-liigarinkiin. Kesken kauden 2024–2025, marraskuussa 2024 hän palasi yhdessä pikkuveljensä Waltterin kasvattajaseuraansa Sportiin ja he siirtyivät seuran U20-joukkueeseen. Joulukuussa Eetu Koivunen teki Sportin kanssa kevääseen 2027 asti ulottuvan SM-liigasopimuksen. Hän teki liigadebyyttinsä seuraavana päivänä 11. joulukuuta 2024 vieraissa Rauman Lukkoa vastaan. Koivunen merkittiin Sportin seitsemänneksi puolustajaksi. Hän sai ottelussa jääaikaa 9.02 minuuttia. == Muuta == Koivusen pikkuveli Waltteri pelaa hyökkääjänä Sportin U20-joukkueessa. == Tilastot == 2021–2022 TPS U20-SM 2 1 0 1 0 – – – – – 2022–2023 TPS U20-SM 17 3 4 7 4 – – – – – 2023–2024 TPS U20-SM 38 7 3 10 24 12 0 3 3 2 2024–2025 TPS U20-SM 15 2 9 11 6 – – – – – Sport U20-SM Sport SM-liiga 4 kautta yhteensä U20-SM 72 13 16 29 34 12 0 3 3 2 == Lähteet == * * === Viitteet === Luokka:Suomalaiset jääkiekkoilijat Luokka:Vaasan Sportin pelaajat Luokka:Vuonna 2004 syntyneet Luokka:Elävät henkilöt
Managuajärvi

Managuajärvi (esp. lago de Managua tai lago Xolotlán) on järvi Nicaraguassa. Se sijaitsee Keski-Amerikan suurimman järven Nicaraguajärven luoteispuolella. Nämä kaksi järveä kattavat yhteensä lähes 10 % maan kokonaispinta-alasta. Järvi on noin 58 km pitkä ja 25 km leveä. Järven keskisyvyys on 7,8 m ja syvin kohta 26 m. Managuajärvellä on sisäinen valuma-alue, jossa haihtuminen on suunnilleen yhtä suuri kuin sisäänvirtaus, ja sen vedenkorkeutta säätelee ensisijaisesti haihdunnan ja sateen ero. Tipitapajoki yhdistää sen Nicaraguajärveen. Se oli vapaasti virtaava joki vielä vuonna 1840, mutta lakkasi toimimasta säännöllisenä ulosvirtauksena vuoteen 1850 mennessä ja toimii nyt vain satunnaisena ylivuotomekanismina. Suurin osa valuma-alueesta sijaitsee järven pohjoispuolella. Siihen laskee kolme suurta jokea, Rio Viejo, Rio Sinecapa ja Rio Pacora. Veden kokonaismäärä vaihtelee valuma-altaan sisällä suuresti maantieteellisesti, vuosittain ja vuodenaikojen mukaan. Vuosien 1922 ja 1998 tulvat aiheuttivat suuria tuhoja. Jokien mukanaan tuomat maatalous- ja laidunmaiden torjunta-aineet saastuttavat järvivettä. Vuosina 1927–2009 järveen päätyi käsittelemättömänä myös etelärannalla sijaitsevan Managuan miljoonakaupungin jätevesi. Noin 300 pientä teollisuusyritystä päästää jätevesissään elohopeaa, lyijyä sekä muita raskasmetalleja ja epäpuhtauksia. Lisäksi järveen pääsee geotermisen energian jätteitä sekä kuumaa lähdevettä, joka sisältää runsaasti arseenisuoloja, booria ja muita aineita. == Lähteet == Luokka:Nicaraguan järvet
Indio Maizin luonnonsuojelualue

Indio Maizin luonnonsuojelualue on luonnonsuojelualue Nicaraguan kaakkoisosassa. Suuri osa alueesta on ramat-alkuperäiskansan ja kreoliväestön kotiseutua. Alueella kasvaa trooppista sademetsää, jossa on tavattu yli 500 lajia nisäkkäitä, lintuja, hyönteisiä, matelijoita ja sammakkoeläimiä. Siellä elää monia uhanalaisia lajeja, kuten jaguaari, bairdintapiiri, puna-ara ja panamanara. == Lähteet == == Aiheesta muualla == Luokka:Nicaraguan maantiede Luokka:Luonnonsuojelualueet
Bosawasin biosfäärialue

Bosawasin biosfäärialue on luonnonsuojelualue Nicaraguan pohjoisosassa lähellä Hondurasin rajaa. Siellä tavataan sekä Pohjois- että Etelä-Amerikan eläimistöä. Alue on Unescon biosfäärialueiden listalla vuodesta 1997. Siellä asuvat alkuperäiskansat osallistuvat alueen suojeluun. Heidän taloutensa perustuvat lähinnä omavaraisviljelyyn ja kotieläimiin, metsästykseen ja kalastukseen. Perheen tuloja täydentävät papujen, riisin, kaakaon ja kullan myynti. Pienimuotoinen kaivostoiminta on myös tärkeä elinkeino. Biosfäärialueella elää kahden alkuperäiskansan edustajia. Miskitot elävät pääasiassa Coco-joen rannoilla, kun taas mayagnat asuvat suojelualueen keskialueella ja Pis-Pis-, Waspuk-, Bocay- ja Laku-jokien rannoilla. Alue on saanut nimensä kolmen joen mukaan: Bocay (BO), Cerro Saslaya (SA) ja Waspuk (WAS). Se on Keski-Amerikan suurin koskematon trooppinen sademetsäalue. Luonnonsuojelualueella on tunnistettu 215 lintulajia, 25 nisäkäslajia, 12 myrkyllistä käärmelajeja, 11 kalalajia ja 200 000 hyönteislajia. Alueella on luokiteltu 22 eri ekosysteemiä, kuusi metsätyyppiä ja 270 kasvilajia. == Lähteet == == Aiheesta muualla == Luokka:Nicaraguan maantiede Luokka:Biosfäärialueet
Kirjokoirakala

Kirjokoirakala (Novumbra hubbsi) on koirakaloihin kuuluva kalalaji. Lajia tavataan makeista vesistä Yhdysvaltojen länsiosista. == Koko ja ulkonäkö == Kirjokoirakalan tavanomainen pituus on noin 5,5 cm, ja suurimmillaan se voi kasvaa 7–8 cm pitkäksi. Lajin ruumiinmuoto on pitkänomainen ja lieriömäinen. Selkä- ja peräevät ovat pyöreähköt ja rintaevät sijaitsevat eturuumiissa. Väriltään kala on harmahtavanruskea tai tummanruskea ja ruumiissa on 12 vaaleaa pystyraitaa. Lisääntymisaikana kirjokoirakalan ruumis tummenee ja saa vihertävän tai sinertävän hohteen. == Levinneisyys ja elintavat == Kirjokoirakalaa tavataan Washingtonin osavaltiossa Olympian niemimaalla. Lajin elinympäristöä ovat hitaasti virtaavat tummavetiset joet ja suot. Se liikkuu usein vesikasvillisuuden joukossa ja syö pieniä äyriäisiä, monisukasmatoja ja nilviäisiä. Kirjokoirakala lisääntyy keväällä. == Lähteet == Luokka:Haukikalat
Katherine Briçonnet

Katherine Briçonnet (noin 1494–1526) oli ranskalainen aatelisnainen, Guillaume Briçonnet'nhttps://www.catholic-hierarchy.org/bishop/bbrico.html tytär ja Thomas Bohierin vaimoFamille Briçonnet Arbre généalogique, p.5 et p.14. == Varhaiset vuodet == Katherine Briçonnet oli ranskalainen aatelisnainen, Raoulette de Beaunen ja Guillaume Briçonnet'n tytär, Languedocin alueen talousjohtaja Ludvig XI :n hallituskaudella . Hän meni naimisiin Thomas Bohierinhttps://www.nga.gov/collection/art-object-page.44741.html https://jmlevaldeloire.com/personnalites/31-thomas-bohier kanssa, joka oli kuningas Kaarle VIII:n , Ludvig XII:n ja Frans I: n valtiovarain- ja veroministeri. == Rakennustyömaa == Hän vaikutti Château de Chenonceaunhttps://www.chenonceau.com/en/chateau/#puce0|nimeke=Château|julkaisu=Chenonceau|viitattu=2024-12-14 suunnitteluun. Hänen miehensä oli ostanut tontin, joka sisälsi aikaisemman linnoituksen rauniot 1200-luvulta, koska hän halusi rakentaa sinne renessanssilinnan. Katherine johti rakennustöitä vuosina 1513–1521 tehden tärkeitä arkkitehtonisia päätöksiä hänen miehensä ollessa poissa [sodissa] M. E. Aubry-Vitet, "Chenonceau", in Revue des deux mondes, no 69 (1867), p.855.. Hänen vastuullaan oli erityisesti portaiden rakentaminen,ja nämä rakennettiin ajasta poikkeavasti suoraan eteneviksi eikä kierreportaina"Le Château de Chenonceau" , 37 online. , joka oli sen aikainen tyyli rakentaa portaikot. Rakennus muuten vastaa Renessanssin arkkitehtuurin periaatteita symmetria- akseleilla, joita rikkoo vain kappelin ja kirjaston muotokieli. Rakennuksen kulmiin on järjestetty pienet tornit, joissa on kylpyhuoneet ja varastotilat. Italialaistyylisen kirjaston puupaneelissa on nimikirjaimet TBK (Thomas Bohier ja Katherine). Nimikirjaimet TBH (Thomas Bohier ja Katherine) ovat edelleen nähtävissä sekä oveen kaiverrettu motto: "S'il vient à point, me souviendra (Jos onnistun rakentamaan Chenonceaun, minut muistetaan)https://www.caloundracity.asn.au/Francofiles/chateaux/chenonceau.htm#cb. Katherine Briçonnet'n johdolla valmistuneen linnan alkuperäinen osa tunnetaan nimellä Château des Dames (naisten linna), koska Diane de Poitiers ja Catherine de Médicis laajensivat sitä myöhemmin https://www.chenonceau.com/en/chateau/the-history-of-the-chateau/. == Lähteet == == Kirjallisuutta == * M. E. Aubry-Vitet, « Chenonceau », dans Revue des deux mondes(1867) Luokka:Ranskalaiset aateliset Luokka:1490-luvulla syntyneet Luokka:Vuonna 1526 kuolleet
X-komitea

X-komitea oli työryhmä, jonka tehtävänä oli tutkia suomalaisten entisten kaukopartiomiesten osuutta Norjan ja NATO:n Neuvostoliittoon kohdistamassa vakoilussa 1950-luvulla. Kun Yhdysvaltain ja Norjan värväämiä suomalaisia vakoilijoita jäi kiinni Neuvostoliitossa ja kertoi olevansa Puolustusvoimien Yleisesikunnan lähettämiä, Neuvostoliitto valitti syksyllä 1951 asiasta ulkoministeri Sakari Tuomiojalle ja vaati toiminnan lopettamista.Virta 2022, 116 Kekkonen oli asiasta yhteydessä presidentti Juho Kusti Paasikiveen 17. lokakuuta alkaen. Komitean puheenjohtajaksi sisäministeri V. J. Sukselainen määräsi professori Kustaa Vilkunan. Muita jäseniä olivat poliisineuvos Armas Alhava, ylipoliisipäällikkö Urho Kiukas ja everstiluutnantti Kalle Lehmus.Pohjonen 2000, 245 Ryhmän jäsenistä Alhava, Kiukas ja Vilkuna olivat läheisessä yhteydessä Kekkoseen, sosialidemokraatti Lehmus puolestaan puolustusministeri Emil Skogiin.Virta 2022, 116-117 Komitean selvityskohteet määriteltiin seuraavastiLehmus & Lehtinen 2021, 233: # Suomen alueeseen ja sen oloihin kohdistuva teollisuus-, liikenne- ja sotilasvakoilu, joka vaarantaa valtakunnan sisäistä ja ulkoista turvallisuutta. # Hankkeet ja valmistelut, jotka saattavat vahingoittaa Suomen suhteita joihinkin ulkovaltoihin, lähinnä sen naapureihin. # Suomen alueella tapahtuva, ulkovaltoihin kohdistuva vakoilutoiminta salaisine tiedotus- ym. yhteyksineen. # Suomen alueen kautta ulkovaltoihin kohdistuva vakoilu- ja tiedustelutoiminta (Suomesta ehkä lähetettävät asiamiehet ja tiedustelijat). # Mahdolliset muut, valtakunnan turvallisuutta vaarantavat ilmiöt. Työryhmän jäseniä matkusti esimerkiksi keväällä 1952 selvittämään asiaa NATO:n ja jäsenmaiden edustajien kanssa Tukholmassa, Bernissä, Zürichissä, Pariisissa ja Hampurissa. Kontakteja järjesteli ainakin entinen Suomen tiedustelupäällikkö Aladár Paasonen. Eräät tutkijat ovat esittäneet, että komitean työn tuloksena itse asiassa syntyikin Suomen kannalta hyödyllisiä yhteyksiä länsitiedusteluun. Neuvostoliittolainen loikkari Grigori Pavlov paljasti Neuvostoliiton tiedustelun saaneen ennakkovaroituksia saapuvista vakoilijoista.Pohjonen 2000, 266 Joulukuussa 1961 länteen loikanneen Anatoli Golitsynin mukaan Norjan sotilastiedustelun sisällä oli Neuvostoliitolla toiminnasta perillä oleva tietolähde.Virta 2022, 118 Komitean toiminta on ilmeisesti päättynyt heinäkuussa 1952.Lehmus & Lehtinen 2021, 233 ==Lähteet== * * * ===Viitteet=== ==Kirjallisuutta== * Luokka:Suomen ja Neuvostoliiton väliset suhteet Luokka:Vakoilu
Veran kirkko

Veran kirkko () on Verdalin kunnassa Norjassa sijaitseva puinen pitkäkirkko vuodelta 1899. ==Lähteet== ==Aiheesta muualla== Luokka:Norjan puukirkot Luokka:Verdal
Strømbråtenin kappeli

Strømbråtenin kappeli () on Vestbyn kunnassa Norjassa sijaitseva puinen pitkäkirkko vuodelta 1924. ==Lähteet== ==Aiheesta muualla== Luokka:Norjan puukirkot Luokka:Vestby
Sonin kulttuurikirkko

Sonin kulttuurikirkko () on Vestbyn kunnassa Norjassa sijaitseva kivikirkko vuodelta 2014. ==Lähteet== ==Aiheesta muualla== Luokka:Norjan kivikirkot Luokka:Vestby
Øyjarin kappeli

Øyjarin kappeli () on Vestre Slidren kunnassa Norjassa sijaitseva puinen pitkäkirkko vuodelta 1964. ==Lähteet== ==Aiheesta muualla== Luokka:Norjan puukirkot Luokka:Vestre Slidre
Knutstadin kappeli

Knutstadin kappeli () on Vestvågøyn kunnassa Norjassa sijaitseva puinen pitkäkirkko vuodelta 1915. ==Lähteet== ==Aiheesta muualla== Luokka:Norjan puukirkot Luokka:Vestvågøy
Feiosin kirkko

Feiosin kirkko () on Vikin kunnassa Norjassa sijaitseva puinen pitkäkirkko vuodelta 1866. ==Lähteet== ==Aiheesta muualla== Luokka:Norjan puukirkot Luokka:Vik
Rödeby

Rödeby on taajama Karlskronan kunnassa Blekingen läänissä samannimisessä historiallisessa maakunnassa Ruotsissa. Taajamassa oli 3 473 asukasta vuoden 2023 lopussa. ==Tunnettuja henkilöitä== * Georg Årlin (1916–1992), näyttelijä ==Lähteet== ==Aiheesta muualla== Luokka:Karlskronan kunta Luokka:Ruotsin taajamat
Torsten Bjarre

Helge Torsten Bertil Bjarre (22. toukokuuta 1915 Madesjö – 1. maaliskuuta 2001 Tukholma) oli ruotsalainen sarjakuvantekijä. Hän loi sarjat Flygsoldat 113 Bom (1948–1971), Oskar (1952–1976) ja Lilla Fridolf (1956–, suomennettu nimellä Pikku Riku). ==Lähteet== Luokka:Ruotsalaiset sarjakuvantekijät Luokka:Vuonna 1915 syntyneet Luokka:Vuonna 2001 kuolleet
Belizen kenraalikuvernööri

Belizen kenraalikuvernööri () on Belizen monarkin (nykyään Charles III) maassa toimiva edustaja. Ensimmäisenä kenraalikuvernöörinä toimi Elmira Minita Gordon, joka toimi virassa 1981–1993. Nykyisenä kenraalikuvernöörinä toimii Froyla Tzalam, joka aloitti virassaan vuonna 2021. Hän on myös ensimmäinen mayataustainen nainen virassa. == Nimitys ja valtaoikeudet == Kenraalikuvernöörin nimittää virkaansa Belizen monarkki maan pääministerin esityksestä. Nimitettävän henkilön tulee olla Belizen kansalainen. Kenralikuvernöörin virkakauden pituudeksi on Belizen perustuslain mukaan virallisesti määritelty ”hänen majesteettinsa tahdosta”, eli käytännössä toistaiseksi. Kenraalikuvernöörin valtaoikeuksiin kuuluvat muun muassa seuraavat: * nimittää pääministerin, ministerit, opposition johtajan sekä korkea-arvoiset virkamiehet * vahvistaa lait * hyväksyy virkamiesten elköitymisilmoitukset * armahtaa rikollisia ja muuntaa tuomioita * toimii Belizen asevoimien ylipäällikkönä * edistää läsnäolollaan korkeaa moraalia ja kurinalaisuutta == Palkkio ja etuudet == Vuodesta 2021 lähtien kenraalikuvernöörin vuosipalkka on 75 000 Belizen dollaria. == Luettelo Belizen kenraalikuvernööreistä == Numero Kuva Nimi Virassa Hallitsija 1 Elmira Minita Gordon 21. syyskuuta 1981 – 17. marraskuuta 1993 Elisabet II 2 Colville Young 17. marraskuuta 1993 – 30. huhtikuuta 2021 vt. Stuart Leslie 30. huhtikuuta 2021 – 27. toukokuuta 2021 3 Froyla Tzalam 27. toukokuuta 2021– Charles III Lähde: == Lähteet == ==Aiheesta muualla== *
Juticalpa

Juticalpa on kunta ja Hondurasin suurimman departementin Olanchon departementin aluekeskus maan keskivaiheilla. Kaupungin väkiluku oli 56 302 (VL2013). Juticalpa sijaitsee Guayapejoen sivuhaaran Juticalpajoen varrella, noin 820 metriä merenpinnan yläpuolella. Kaupungin historia ulottuu vuoteen 1744 Espanjan siirtomaakaudelle. Ilmastollisesti Juticalpa kuuluu trooppiseen ilmastoon. Lämmintä on ympäri vuoden: kuukausitasolla keskilämpötila vaihtenee noin 22-26 Celsius-asteessa. Vuoden keskilämpötila on 23,8 °C. Vuotuinen sademäärä on keskimäärin 837 millimetriä. Sateisimmat kuukaudet ajoittuvat touko-marraskuulle. Tammi-maaliskuussa on puolestaan vähäsateista. Iglesia Juticalpa.jpg|Katolinen kirkko ilta-valaistuksella. == Lähteet == == Aiheesta muualla == Luokka:Hondurasin kaupungit
Cerrado Gold

Cerrado Gold on kanadalainen kullantuottaja, jolla on argentiinalainen kultakaivos sekä kanadalainen rautakaivosprojekti. Aikaisemmin Cerrado Gold kehitti brasilialaista Monte do Carmo -kaivosta, mutta päätyi myymään sen rahapulassa Hochschild Miningille vuonna 2024.https://www.mining- journal.com/precious-metals/news-analysis/4374687/hochschild-acquires- cerrados-monte-carmo ==Kaivokset ja kaivosprojektit== *Minera don Nicolas, Argentiina (kulta, 100 %)https://www.cerradogold.com/minera-don-nicolas/ *Mont Sorcier, Kanada (rauta, 100 %)https://www.cerradogold.com/mont-sorcier-iron/ ==Lähteet== ==Aiheesta muualla== *https://www.cerradogold.com/ Luokka:Kanadalaiset kaivosyhtiöt Luokka:Kullankaivuu
Wagner (televisiosarja)

Wagner on Tony Palmerin ohjaama ja Charles Woodin käsikirjoittama kymmenosainen brittiläinen television minisarja saksalaissäveltäjä Richard Wagnerin elämästä. Wagneria näyttelee Richard Burton, ja muissa keskeisissä rooleissa ovat Vanessa Redgrave, Laurence Olivier, John Gielgud ja Gemma Craven. ==Vastaanotto== Sarja esitettiin Suomen televisiossa alkuvuodesta 1984. Helsingin Sanomien musiikkitoimittaja Hannu-Ilari Lampila valitteli, ettei Burtonin tasaisen äreä ja juro hahmo tuo lainkaan esiin Wagnerin nerokasta energisyyttä, jolla tämä pystyi lumoamaan ihmiset aatteidensa ja ideoidensa kannalle. Sen sijaan Vanessa Redgrave onnistuu hänestä luomaan nuoresta Cosimasta sarjan ehkä vakuuttavimman roolin, vaikka onkin liian vanha esittämään tätä. Lampila kehui myös muun muassa Vittorio Storaron kuvausta, joka korostaa Palmerin ohjauksen näynomaisuutta. ==Lähteet== Luokka:Brittiläiset minisarjat Luokka:1980-luvun televisiosarjat Luokka:Elämäkertaelokuvat Luokka:Richard Wagner
Luettelo Pohjois-Dakotan piirikunnista

Tämä on luettelo Pohjois-Dakotan osavaltion piirikunnista. Pohjois-Dakotassa on 53 piirikuntaa. Piirikunta Sijainti Hallintokeskus Perustettu Väkiluku (2020) Adamsin piirikunta Hettinger 1885 Barnesin piirikunta Valley City 1875 Bensonin piirikunta Minnewaukan 1883 Billingsin piirikunta Medora 1879 Bottineaun piirikunta Bottineau 1873 Bowmanin piirikunta Bowman 1883 Burken piirikunta Bowbells 1910 Burleigh’n piirikunta Bismarck 1873 Cassin piirikunta Fargo 1873 Cavalierin piirikunta Langdon 1873 Dickeyn piirikunta Ellendale 1910 Dividen piirikunta Crosby 1910 Dunnin piirikunta Manning 1883 Eddyn piirikunta New Rockford 1885 Emmonsin piirikunta Linton 1879 Fosterin piirikunta Carrington 1873 Golden Valleyn piirikunta Beach 1912 Grand Forksin piirikunta Grand Forks 1873 Grantin piirikunta Carson 1916 Griggsin piirikunta Cooperstown 1882 Hettingerin piirikunta Mott 1883 Kidderin piirikunta Steele 1873 LaMouren piirikunta LaMoure 1873 Loganin piirikunta Napoleon 1873 McHenryn piirikunta Towner 1873 McIntoshin piirikunta Ashley 1883 McKenzien piirikunta Watford City 1905 McLeanin piirikunta Washburn 1883 Mercerin piirikunta Stanton 1875 Mortonin piirikunta Mandan 1873 Mountrailin piiirikunta Stanley 1873 Nelsonin piirikunta Lakota 1883 Oliverin piirikunta Center 1885 Pembinan piirikunta Cavalier 1867 Piercen piirikunta Rugby 1887 Ramseyn piirikunta Devils Lake 1873 Ransomin piirikunta Lisbon 1973 Renvillen piirikunta Mohall 1873 Richlandin piirikunta Wahpeton 1873 Roletten piirikunta Rolla 1873 Sargentin piirikunta Forman 1883 Sheridanin piirikunta McClusky 1873 Sioux’n piirikunta Fort Yates 1915 Slopen piirikunta Amidon 1915 Starkin piirikunta Dickinson 1879 Steelen piirikunta Finley 1883 Stutsmanin piirikunta Jamestown 1873 Townerin piirikunta Cando 1883 Traillin piirikunta Hillsboro 1875 Walshin piirikunta Grafton 1881 Wardin piirikunta Minot 1888 Wellsin piirikunta Fessenden 1873 Williamsin piirikunta Williston 1890 == Lähteet == == Aiheesta muualla == * Pohjois-Dakota
Isak Andic

Isak Andic (1953 Istanbul – 14. joulukuuta 2024 lähellä Barcelonaa) oli turkkilaissyntyinen liikemies.Jesús Maturana, Mango founder dies aged 71 in hiking accident Euronews 14.12.2024, viitattu 14.12.2024 Hän muutti 14-vuotiaana perheineen Barcelonaan ja tuli tunnetuksi Mango-vaatemerkin perustajana.Founder of Spain's Mango clothing chain dies in accident France24 14.12.2024, viitattu 14.12.2024 Andic syntyi sefardijuutalaiseen perheeseen ja aloitti uransa Kataloniassa myymällä vaatteita kirpputoreilla. Hän perusti vanhemman veljensä Nahmanin avustamana vuonna 1984 ensimmäisen liikkeensä Barcelonan Passeig de Gràcia -kadulle. Mango-yhtiö laajeni kansainväliseksi ja Andic saavutti Espanjan viidenneksi suurimman varallisuuden. Sen arvioitu nettoarvo oli 4,5 miljardia euroa. Andic toimi Family Business Instituten puheenjohtajana, ja hänellä oli luottamustehtäviä muun muassa Museo del Pradossa ja Museu Nacional d’Art de Catalunyassa. Andic kuoli 71-vuotiaana pudottuaan noin 150 metrin korkeudesta ollessaan patikoimassa vuoristossa lähellä Barcelonaa. == Lähteet == Luokka:Turkkilaiset liikemiehet Luokka:Espanjalaiset liikemiehet Luokka:Vuonna 1953 syntyneet Luokka:Vuonna 2024 kuolleet
Minot (Pohjois-Dakota)

Minot on kaupunki Pohjois-Dakotan osavaltiossa Yhdysvalloissa. Sen väkiluku oli vuoden 2020 väestönlaskennassa 48 377, ja se on osavaltion neljänneksi suurin kaupunki. Minot toimii Wardin piirikunnan hallintokeskuksena. == Väestö == Vuonna 2020 Minotin 48 377 asukkaasta valkoisia oli 79,7 %, mustia 5,2 %, alkuperäisasukkaita 2,9 %, aasialaisia 1,9 % ja Tyynenmeren alkuperäisasukkaita 0,2 %. Asukkaista 2,0 % kuului johonkin muuhun rotuun ja 8,1 % kuului kahteen tai useampaan rotuun. 5,9 % asukkaista puhuu kotonaan jotain muuta kieltä kuin englantia ja 4,8 % asukkaista on syntynyt ulkomailla. == Kuvia kaupungista == Tiedosto:St. Leo the Great Catholic Church (Minot, North Dakota).jpg|Katolinen kirkko Minotissa. Tiedosto:2009-0521-ND-Minot- ScanHerPark-StaveChurch.jpg|Skandinaavisen perinnön puistoa. ==Lähteet== ==Aiheesta muualla== Luokka:Pohjois-Dakotan kaupungit
León (departementti)

León on departementti Nicaraguan länsiosassa. Sen pinta-ala on 5 138 km². Vuonna 2023 departementin asukasluvuksi arvioitiin noin 427 000\. Departementissa on kymmenen kuntaa: Achuapa, El Jicaral, El Sauce, La Paz Centro, Larreynaga, León, Nagarote, Quezalguaque, Santa Rosa del Peñón ja Telica. Departementin Tyynenmeren rannikolla on monia rantalomakohteita, ja Juan Venadan saarta ympärivät mangrovealueet ovat monien lintujen ja muiden eläinten suojapaikka. == Lähteet == Luokka:Nicaraguan departementit
Intibucá (departementti)

Intibucá on departementti Hondurasin lounaisosassa sisämaassa. Etelästä se rajoittuu El Salvadoriin. Departementin pinta-ala on 3 123 neliökilometriä ja väkiluku 232 553 asukasta (VL2013). Aluehallinnon toisella tasolla Intibucán departementti jakautuu 17 kuntaan (municipalities). Hallinnollisena keskuksena toimii La Esperanza (11 631 as., 2013). Intibucán departementti on perustettu vuonna 1883. Samalla sen hallintokeskukseksi nimetylle, vuonna 1848 perustetulle, vuoristossa 1660 metrin korkeudella sijaitsevalle La Esperanzalle myönnettiin kaupungin asema. Departementissa asuu paljon alkuperäiskansoihin kuuluvaa intiaaniväestöä, erityisesti lencoja. Alueen inhimillisen kehityksen indeksin (HDI) arvo on 0,573 (2022), mikä on varsin alhainen arvo. Alueen tärkeimpiä maataloustuotteita ovat sokeriruoko, maissi, peruna, kahvi, pavut, riisi, durra ja kaali. Iglesia Católica de Masaguara.jpg|Masaguaran katolinen kirkko. Camino Rural.jpg|Kylätie. Pueblito.JPG|Magdalenan kylä. Torola-01.jpg|Torola-joki. Pueblo Concepción intibuca.jpg|Concepciónin kylä. == Lähteet == == Aiheesta muualla == Luokka:Hondurasin departementit
Katri Warén-Waris

Katri Warén-Waris (ent. Warén, o.s. Cannelin, 1891–1973) oli suomalainen tekstiilitaiteilija ja suunnittelija. Hän opiskeli Taideteollisuuskeskuskoulussa mallipiirustusosastolla vuosina 1910–1913 ja 1915–1916. Warén-Waris suunnitteli taidetekstiilejä ja myös huonekaluja. Sisustussuunnittelussa hän keskittyi design-sisustuksiin. Warén-Waris oli Turun Yliopiston alkuvaiheessa yliopiston sisustusasiantuntijana. Hän suunnitteli hotellista yliopistoksi muutetun Phoenixin taloon yliopiston kansliahuoneen sisustuksen ja myöhemmin muun muassa yliopiston juhlasalin verhot. Warén-Waris suunnitteli 1920- ja 1930-lukujen taitteessa Turun historiasta aiheensa saaneita ryijyjä, joita oli saatavana paitsi valmiiksi kudottuina, myös omatoimisesti valmistettavaksi. Turun yliopiston, Åbo Akademin ja Turun museokeskuksen kokoelmissa on kullakin oma versionsa ryijystä, jolla on nimi Vanhaa ja uutta Turkua (Aboa vetus et nova). Ryijyssä kuvataan muun muassa Yliopiston päärakennus Phoenixin talo, Trappin talo, joka on Åbo Akademin päärakennus, linna, tuomiokirkko, tähtitorni ja vanha pääkirjasto. Katri Warén-Waris suunnitteli Uudenkaupungin seurakunnalle Vapauden ja itsenäisyyden muistomerkin, punagraniittiveistoksen, joka paljastettiin vuonna 1934 Uudenkaupungin uuden kirkon puistoon. Muistomerkin tilasivat ja lahjoittivat Uudenkaupungin suojeluskunta ja kauppaneuvos Knut Wallin. Muistomerkin kahdelle sivulle on kaiverrettu sisällissodassa kaatuneiden, lähikunnista olleiden valkoisten nimiä. thumb|Vapauden ja itsenäisyyden muistomerkki, 1934, Uusikaupunki. Warén-Waris jäi leskeksi vuonna 1939 ja harjoitti sisustussuunnittelua sen jälkeen pienimuotoisemmin kotoaan käsin. Hän piti pientä kutomoa, jossa oli 1940-luvulla kolme kutojaa. Kutomo toimi 1960-luvulle asti, jolloin siellä tehtiin Warén-Variksen tyttären, tekstiilitaiteilija Eeva Renvallin töitä. Katri Warén-Variksen puoliso oli vuodesta 1913 lääkäri Erkki Warén-Waris. Eeva-tyttären lisäksi pariskunnalla oli poika Klaus Waris. == Huomioita == == Lähteet == Luokka:Suomalaiset tekstiilitaiteilijat Luokka:Vuonna 1891 syntyneet Luokka:Vuonna 1973 kuolleet
Puerto Cortés

Puerto Cortés on kunta ja satamakaupunki Hondurasin luoteisosassa Cortésin departementissa, Karibianmeren Hondurasinlahden rannalla. Kaupungin väkiluku oli 59 676 (VL2013). Vuonna 1524 kapteeni Gil González Dávila nimesi kylän nimellä Puerto Caballos (’hevosten satama’) alkuperäisasukkaiden olemassa olleen asutuksen paikalle, joka nykyään tunnetaan kaupunginosana tai asuinalueena nimellä Cienaguita. Nimen Puerto Caballos pohjana sanotaan olleen oli myrsky, jonka johdosta neljästä seudulle saapuneesta espanjalaisesta laivasta jouduttiin 17 hevosta 50:stä heittämään mereen. Vuonna 1539 konkvistadori Pedro de Alvarado saapui Puerto Caballosiin yli 200 ihmisen seurueen kanssa. Hän raivautti tien Puerto Caballoksesta sisämaahan Sulan laaksoon, jonne hän perusti kaupungin nimellä San Pedro de Puerto Caballos. Nykyisin paikkakunta tunnetaan aluekeskuksena ja Hondurasin toiseksi suurimpana kaupunkina nimellä San Pedro Sula. Vuonna 1869 Puerto Caballos nimetään uudelleen Puerto Cortésiksi. Vuonna 1882 Puerto Cortés sai kunnan (kaupungin) aseman. Ilmastollisesti Puerto Cortés kuuluu trooppiseen ilmastoon. Vuoden keskilämpötila on 25,0 °C °C. Vuotuinen sademäärä on keskimäärin 2 507 millimetriä. Sadetta saadaan ympäri vuoden, helmi- huhtikuussa on puolestaan vähäsateisinta. Puerto Cortésin satama on Hondurasin suurin ja Väli-Amerikan suurimpia merisatamia ja ainoa syväsatama. Vuonna 2022 sataman kautta kulki yhteensä 12,4 tonnia merirahtia, josta konttiliikenteen osuus oli 768 811 TEU:ta (4,7 milj. tonnia). Laivakäyntejä oli 1 564 kappaletta. Vista desde Zona Libre - panoramio.jpg|Näkymä Puerto Cortésin vapaasatamaan. Puerto cortes 1004.jpg|Rantanäkymä. Turistic beach at Puerto Cortes.jpg|Turistirantaa. Puerto cortes 1003.jpg|Silta. Puerto cortes 1000.jpg|Ilmajohtojen viidakkoa kaupunkikuvassa. == Lähteet == == Aiheesta muualla == Luokka:Hondurasin kaupungit
Lauri Multanen

Lauri Aleksanteri Multanen (11. syyskuuta 1891 Sippola – 11. toukokuuta 1951 Helsinki) oli suomalainen juristi. Multasen vanhemmat olivat opettaja Samuli Multanen ja Fanny Sofia Porthán ja puoliso 1919–1925 Meri Augusta von Weissenberg, hovioikeudenneuvos Arthur von Weissenbergin ja taiteilija Ester Kumlinin tytär. Multanen tuli ylioppilaaksi Joensuun lyseosta 1911 ja suoritti oikeustutkinnon 1917, varatuomarin arvon hän sai 1920. Multanen oli Viipurin hovioikeuden, sittemmin Itä-Suomen hovioikeus, ylimääräinen virkamies 1921–1925, kanslisti 1925–1928, notaari 1928–1931, viskaali 1931–1933, asessori 1933–1944 ja hovioikeudenneuvos 1944–1948. Korkeimman oikeuden oikeusneuvos hän oli 1948–1951. Multanen toimi myös Viipurin lääninhallituksen esittelijänä 1924–1936, sotatuomarina 1940 sekä 1941–1944 ja sotaylioikeuden väliaikaisena IV osaston puheenjohtajana 1947–1948. (ei-vapaa) == Lähteet == Luokka:Suomalaiset juristit Luokka:Suomalaiset tuomarit Luokka:Suomalaiset virkamiehet Luokka:Korkeimman oikeuden jäsenet Luokka:Vuonna 1891 syntyneet Luokka:Vuonna 1951 kuolleet
WWE Women’s United States Championship

WWE Women’s United States Championship () on ammattipainin mestaruustitteli, joka on toiminnassa World Wrestling Entertainmentissa. Uusi mestaruusvyö julkaistiin SmackDownissa 8.11.2024 ja mestaruutta puolustetaan jatkossa SmackDown-brändissä. Mestaruus on yksi kahdesta toissijaisesta naisten mestaruudesta WWE:n pääsarjassa. Toinen uusi toissijainen mestaruus on WWE Women’s Intercontinental Championship Raw:ssa. Nykyinen WWE Women’s United States Championship-mestari on Chelsea Green, joka voitti mestaruuden ensimmäisenä 12 naiselle järjestetyssä turnauksessa Saturday Night's Main Event-tapahtuman finaalissa. ==Mestaruusvyön historia== # Mestari Kerta Päivämäärä Pitänyt (päivinä) Tapahtuma Lähde 1 Chelsea Green 1 14. joulukuuta 2024 + Saturday Night's Main Event == Katso myös == * WWE United States Championship * WWE Women’s Tag Team Championship == Lähteet == == Aiheesta muualla == Luokka:Showpaini
Jokihaara (Uurainen)

Jokihaara on kylä Uuraisten kunnan kaakkoisosassa lähellä Jyväskylän rajaa. Se sijaitsee seututien 630 varrella, Uuraisten kirkonkylän ja Tikkakosken taajamien välissä. Jokihaara koostuu useammasta osasta, joita ovat ainakin Oikarinperä, Kummunkylä, Simuna, Nauttiaisen kangas, Saha, Vahvanmylly sekä Kuusitien alue. Jokihaarassa oli noin 400 asukasta vuonna 2005.Santaniemi 2005, s. 3–4. Väkiluku alkoi laskea 1960-luvun jälkeen Kentän sahan toiminnan loputtua, mutta kylä on alkanut kasvaa jälleen vuosisadan vaihteessa. Kasvuun on vaikuttanut kylän sijainti Jyväskylän lähettyvillä.Santaniemi 2005, s. 16. == Elinkeinot == Suurin osa kyläläisistä käy töissä Jokihaaran ulkopuolella, mutta kylässä toimii myös muutama yritys, kuten leipomo, autokorjaamo ja metallisorvaamo. Maataloutta kylässä ei nykyään juuri harjoiteta.Santaniemi 2005, s. 6–8. Huomattava työllistäjä kylässä 1960-luvulle saakka oli Kentän saha. 1950-luvulta 1970-luvulle kylässä toimi myös Oikarin tila, jolla harjoitettiin maa- ja metsätaloutta, vuoteen 1962 asti myös karjataloutta. Tilalla oli myös oma taimitarha. Nykyään Oikarin rakennukset ovat Keski-Suomen Ajokoirayhdistyksen omistuksessa. == Koulu == Jokihaarassa toimi aiemmin 1930-luvun alussa perustettu kansakoulu.Santaniemi 2005, s. 5. Nykyään lähin koulu on Höytiällä, jonne on matkaa noin kuusi kilometriä. Höytiän koulu kattaa ainoastaan vuosiluokat 1–4, luokkien 5–9 opetus järjestetään kirkonkylässä Uuraisten koulukeskuksessa. == Lähteet == * === Viitteet === == Aiheesta muualla == * Jokihaaran verkkopalvelu Luokka:Uuraisten kylät
Tauro FC

Tauro FC on vuonna 1984 perustettu jalkapalloseura Panama Cityn kaupungista Panamasta. Sen edustusjoukkue pelaa Panaman pääsarjassa. Joukkueen kotistadion on Estadio Rommel Fernández Gutiérrez, jonne mahtuu 32 000 katsojaa. Joukkue on voittanut liigamestaruuden ennätyksellisesti 17 kertaa: 1989, 1991, 1997, 1998, 2000, 2003 (Apertura), 2003 (Clausura), 2006 (Clausura), 2007 (Apertura), 2010 (Apertura), 2012 (Clausura), 2013 (Apertura), 2017 (Clausura), 2018 (Apertura), 2019 (Apertura), 2021 (Clausura) ja 2024 (Apertura). == Lähteet == Luokka:Panamalaiset jalkapalloseurat Luokka:Vuonna 1984 perustetut urheiluseurat
Jokihaara

Jokihaara voi tarkoittaa: == Asutusnimenä == *Jokihaara, kylä Porin Laviassa *Jokihaara, kylä Uuraisilla == Sukunimenä == *Jarno Jokihaara (s. 1973), pika- aitajuoksija *Petteri Jokihaara (s. 1992), jalkapalloilija Luokka:Sukunimet
Folke Johansson

Folke Anders Johansson (s. 13. maaliskuuta 1965) on suomalainen diplomi- insinööri ja patenttiasiamies, joka sai kuudentena Suomessa patenttineuvoksen arvonimen 22. marraskuuta 2024. Johanssonin teollisoikeusura alkoi vuonna 1991 patenttikäsittelijänä suomalaisessa patenttitoimistossa. Vuonna 1995 hän siirtyi tietoliikennealalle. Johansson aloitti työskentelyn vuonna 2010 Papula Oy:ssa patenttiosaston johtajana. == Lähteet == Luokka:Suomalaiset insinöörit Luokka:Vuonna 1965 syntyneet Luokka:Elävät henkilöt
Gabriel Gómez

Gabriel Enrique Gómez Girón (s. 29. toukokuuta 1984 Panama City) on panamalainen jalkapalloilija, pelipaikaltaan puolustava keskikenttäpelaaja. Hän on pelannut Panaman A-maajoukkueessa ennätykselliset 148 maaottelua. Hän pelasi vuonna 2021 päättyneellä seuraurallaan kotimaansa lisäksi Kolumbiassa, Portugalissa, Kyproksella, Meksikossa, Yhdysvalloissa ja Costa Ricassa. Portugalissa hän edusti Belenensesiä kausina 2007–2010 ja pelasi Portugalin pääsarjassa 71 ottelua, joissa hän teki kolme maalia. Gómez pelasi Panaman alle 20-vuotiaiden maajoukkueessa kaksi ottelua ikäluokan MM-kilpailuissa 2003. Hän pelasi Panaman A-maajoukkueessa ensimmäisen kerran Keski-Amerikan mestaruusturnauksessa helmikuussa 2003 El Salvadoria ja Guatemalaa vastaan. Hän pelasi CONCACAF Gold Cupissa muun muassa vuosina 2005 ja 2013, kun Panama ylsi loppuotteluun, jonka se molemmilla kerroilla hävisi Yhdysvalloille. Panama selviytyi MM-lopputurnaukseen ensimmäisen kerran vuoden 2018 MM- kilpailuihin, ja Gómez pelasi siellä joukkueensa kaikki kolme ottelua avauskokoonpanossa. Ne jäivät hänen uransa viimeisiksi maaotteluiksi. == Lähteet == Luokka:Panamalaiset jalkapalloilijat Luokka:Vuonna 1984 syntyneet Luokka:Elävät henkilöt
Managua (departementti)

Managua on departementti Nicaraguan länsiosassa. Sen pinta-ala on 3 465 km². Vuonna 2023 departementin asukasluvuksi arvioitiin noin 1,6 miljoonaa. Departementissa on kymmenen kuntaa: San Judas, Cuidad Sandino, El Crucero, Managua, Mateare, San Francisco Libre, San Rafael del Sur, Ticuantepe, Tipitapa ja Villa Carlos Fonseca. Maan pääkaupunki Managua sijaitsee tämän departementin alueella. Noin 20 km siitä pohjoiseen Chiltepen niemimaa pistää Managuajärveen. Sielllä on laguuneita ja hiekkarantoja ja se on suosittu matkailukohde. Departementissa on myös monia luonnonsuojelualueita. == Lähteet == Luokka:Nicaraguan departementit
Panaman naisten jalkapallomaajoukkue

Panaman naisten jalkapallomaajoukkue edustaa Panamaa naisten jalkapallon kansainvälisissä otteluissa. Se selviytyi maailmanmestaruuskilpailuihin ensimmäisen kerran vuoden 2023 lopputurnaukseen. Maanosaliiton mestaruusturnauksessa, CONCACAF Gold Cupissa joukkue sijoittui neljänneksi vuonna 2018. MM-kilpailuissa 2023 Panama hävisi kaikki kolme otteluaan: Brasilialle 0–4, Jamaikalle 0–1 ja Ranskalle 3–6. Panaman maalintekijät olivat Marta Cox, Yomira Pinzón ja Lineth Cedeño. Joukkueen valmentajana toimi meksikolainen Ignacio Quintana. == Lähteet == Luokka:Naisten jalkapallomaajoukkueet Maajoukkue naisten
Lineth Cedeño

Lineth Isabel Cedeño Valderrama (s. 5. joulukuuta 2000 Panama City) on panamalainen jalkapalloilija, pelipaikaltaan hyökkääjä. Cedeño siirtyi vuonna 2019 kotimaastaan Espanjaan, jossa hän edusti Joventut Almassoraa ja Alhamaa. Vuosina 2021–2023 hän pelasi Italiassa Hellas Veronan ja Sampdorian joukkueissa. Välillä hän pelasi kotimaassaan Sporting San Migueliton joukkueessa ja siirtyi sitten lokakuussa 2023 saudiarabialaiseen Al-Hilalin joukkueeseen. Cedeño on pelannut Panaman naisten maajoukkueessa. Hän teki vuoden 2023 MM-kilpailujen karsintojen ratkaisuottelussa 1–0-voittomaalin Paraguayta vastaan. MM-lopputurnauksessa Panama hävisi kaikki kolme otteluaan ja Cedeño teki yhden joukkueensa kolmesta maalista viimeisessä ottelussa Ranskaa vastaan. == Lähteet == Luokka:Panamalaiset jalkapalloilijat Luokka:Vuonna 2000 syntyneet Luokka:Elävät henkilöt
Manuel Amador Terreros

Manuel Encarnación del Carmen Amador Terreros (25. maaliskuuta 1869, Santiago de Veraguas – 12. marraskuuta 1952, Panamá) oli panamalainen poliitikko, diplomaatti, taidemaalari ja kielitieteilijä. Amador Terreros tunnetaan parhaiten Panaman lipun suunnittelijana. Amador Terreros syntyi vuonna 1869. Hänen isästään, Manuel Amador Guerrerosta, tuli myöhemmin Panaman ensimmäinen presidentti. Panaman itsenäistymisen jälkeen Amador Terreros nousi maansa ensimmäiseksi valtiovarainministeriksi vuonna 1903. Hän oli myös yksi Panaman perustuslain laatijoista. Vuonna 1904 Amador Terreros nimitettiin konsuliksi Hampuriin. Hän toimi virassa neljä vuotta ja tutustui Euroopassa oleskellessaan myös paikallisiin taiteilijoihin. 1910 hän muutti New Yorkiin, jossa hän tutustui taidemaalari Robert Henriin ja alkoi seuraavan neljän vuoden aikana maalaamaan ahkerasti. Tuohon aikaan Amador Terreros kiinnostui myös musiikista ja kielitieteestä opiskellen mm. esperantoa ja suunnitellen omaa keinotekoista kieltään maailmanrauhan edistämiseksi. Hän palasi Panamaan vuonna 1926 ja työskenteli valtion verovirastossa. 1940-luvulta lähtien Amador Terreros omistautui suurimmaksi osaksi maalaamiselle, johon häntä motivoi visuaalisen taiteen liikehdintä tuohon aikaan. Hän lahjoitti 180 eri tekniikoilla tekemäänsä teostaan Panaman yliopistolle, jossa teokset ovat edelleen näytillä. == Lähteet == Luokka:Vuonna 1869 syntyneet Luokka:Vuonna 1952 kuolleet Luokka:Panaman ministerit Luokka:Valtiovarainministerit Luokka:Kielitieteilijät Luokka:Panamalaiset taidemaalarit Luokka:Panamalaiset diplomaatit